als_Latn dik_Latn ron_Latn
Lidhja Demokratike e Kosovës ka konstatuar se me marrëveshjen për caktimin e kufjeve me Malin e Zi, Kosova nuk humb territor.
Kështu është bërë e ditur përmes një njoftimi në të cilin thuhet se kreu i LDK-së Isa Mustafa ka mbajtur dy takime të ndara me Grupin Parlamentar të LDK-së dhe kryetarët e degëve të kësaj partie, ku është diskutuar rreth marrëveshjes së demarkacionit me Malin e Zi.
“Në takimin me Grupin Parlamentar, u diskutua procesi i shenjëzimit të kufirit me Malin e Zi, me ç’rast ekspertët e jashtëm prezentuan procesin, bazën ligjore dhe finalizimin e shenjëzimit. Gjatë diskutimit me deputetët nuk u prezantuan fakte se Kosova humb pjesë të sipërfaqes së saj me rastin e marrëveshjes me Malin e Zi.Në takimin me kryetarë të degëve, gjithashtu u diskutua për procesin e shenjëzimit të kufirit me Malin e Zi.Kryetarët e degëve të LDK-së, fuqishëm përkrahën procesin e shenjëzimit të kufirit me Malin e Zi, si proces i cili forcon integritetin dhe subjektivitetin shtetëror të Republikës së Kosovës”, thuhet në njoftimin e LDK-së.
Grupi Parlamentar i LDK-së dhe kryetarët e degëve kanë kërkuar që të ratifikohet sa më parë kjo marrëveshje , që të mos rrezikohet agjenda evropiane, procesi i liberalizimit dhe krijimi i Ushtrisë së Kosovës.
als_Latn als_Latn als_Latn als_Latn